นักท่องเที่ยวทยอยเที่ยวแก่งเกาะใหญ่ จังหวัดนครสวรรค์ กระตุ้นเศรษฐกิจในพื้นที่
นักท่องเที่ยวทั้งในพื้นที่อำเภอแม่วงก์ จังหวัดนครสวรรค์ และพื้นที่ใกล้เคียง ทยอยเดินทางมาท่องเที่ยว ที่แหล่งท่องเที่ยวแก่งเกาะใหญ่ ซึ่งตั้งอยู่ในตำบลแม่เล่ย์ อำเภอแม่วงก์ จังหวัดนครสวรรค์? เพิ่มมากขึ้นอย่างต่อเนื่อง หลังจากจังหวัดนครสวรรค์เริ่มมีสภาพอากาศที่ร้อนอบอ้าว? ตั้งแต่ต้นเดือนกุมภาพันธ์?ที่ผ่านมา โดยนักท่องเที่ยวที่เข้ามาเที่ยวยังบริเวณแก่งเกาะใหญ่นั้นส่วนใหญ่จะมากันเป็นหมู่คณะ หรือมากันแบบครอบครัว โดยจะหาทำเลที่นั่งใต้ร่มไม้ พร้อมปูเสื่อรับประทานอาหารกันเป็นจำนวนมาก ซึ่งช่วยกระตุ้นเศรษฐกิจในพื้นที่ได้เป็นอย่างดีขณะที่บางส่วนลงไปแล่นน้ำและแช่ในน้ำตามจุดต่างๆ ของแก่งเกาะใหญ่ ด้วยความสนุกสนานและเพื่อบรรเทาความร้อนท่ามกลางอากาศที่ร้อนอบอ้าว โดยจังหวัดนครสวรรค์? ในช่วงบ่ายจะมีอุณหภูมิสูงประมาณ 33-37 องศาเซลเซียส นักท่องเที่ยวหลายคนบอกว่าในปีนี้มีแนวโน้มว่าจะมีสภาพอากาศที่ร้อนจัด?และมีความกังวลว่าน้ำที่อยู่ในธรรมชาติจะมีไม่เพียงพอตลอดช่วงฤดูแล้ง? เนื่องจากในขณะนี้น้ำก็เริ่มเหลือน้อยลงและฝากหน่วยงานที่เกี่ยวข้องช่วยหามาตรการหน่วงน้ำ? ให้?มีน้ำตลอดช่วงฤดูแล้งเพื่อให้นักท่องเที่ยวและประชาชนได้มีสถานที่พักผ่อนและสามารถผ่อนคลายในช่วงหน้าร้อนได้ตลอดฤดูกาล